Poxonae aena 
tamropatsiya exana 

Genesis 



Meje poxonae aena tamropatapitaba xua daxita forota 

11 Poxonae aena tamropatapitaba xua daxita exana, Nacom 
peitabocon foroba, yawano Nacom ponacuel forota. 2Ba- 
rapo nacue icha coyene jopa xeinaeyo. Daxita be pin mene mar 
pentatheibun bichocono matatsun ducua xua quirei. Nacom 
pia Pejumope tunaxu tatsi matatsun ducuanaebiya mene. 

SNexata Nacom namchi: "Barabu penthande", jei. Daxota 
beya pentha. 4Poxonae Nacom tane xua pentha, Nacom nan- 
tanaxeina xua pentha bara wunae. Nexata tsanaya exana xua 
quirei. 5 Xua pentha Nacom wun duta: "Apara matacabi", jei. 
Yawa xua quirei Nacom wun duta: "Apara merawi", jei. Poxo- 
nae Nacom nacobeweta barapo coyenein, barapo matacabi 
Nacom wun duta: "Uno", jei. 

6Bapoxonae equecha Nacom namchi: "Barabu pebishato 
naexande xua mera nantiya tsanaya nawepu pemene-ecaene- 
xabe xua icha mera atha werucueica xuano xua icha mera ira 
werucuiya barapo pebishatotha" Jei. Daxota daxita bara baxua 
duba. 7 Nacom tsabiya forotsiya exana xua pin mar mene 
nawepu tsata epacaxinabe. Icha epato mene ira berucuareca. 
Icha epato athabe ducuiya. spotusato ichaxota icha epato 
mene athabe ducuiya, barapo tusato Nacom wun duta: "Apara 
peitaboco", jei. Poxonae Nacom nacobeweta barapo coyenein, 
barapo matacabi Nacom wun duta: "Dos", jei. 

9 Equecha Nacom namchi: "Pomene peitaboco itabara be- 
rucuareca barabu mene imoxoyo namene xatanecare xua irano 
penaexanaenexa", jei. Daxota daxita bara baxuan duba. 10 Xua 
ichaxota jopa mene ecaeyo baxua Nacom wun duta: "Apara 
ira", jei. Yawano mene wun duta xua pomene namene xatane- 

ca, barapo mene Nacom wun duta: "Apara pepa mene", jei. 
Poxonae Nacom tane baxua xua bara baxua wtinae, Nacom 
jeye: ll"Barabii iratha daxita pexuwiwan naforore. Barabu 
xuware daxita pepaboton xua pocotsiwa pexu nacoita, yawa 
naenno xua pocotsiwa pethei nacoita", jei Nacom. Daxota 
daxita baxuan exana. 12 Ira forota daxita pexuwiwan. Yawa 
xuwa pepaboton xua nacoitena pexu, yawa unbowan, naenno 
xua xuan nacoita pethei. Bapoxonae Nacom tane xua bara 
baraxuan wunae. i3Poxonae Nacom nacobeweta barapo coye- 
nein, barapo matacabi Nacom wun duta: "Tres", jei. 

14-15 Equecha Nacom namchi: "Barabu xeinare xua peyo- 
noyonei-churubenaewan peitabocotha; xua pentha peexanei- 
caenexa ira betsica; xua jomocochato merawi nexa, iru xua 
xometo poto atsa matacabi nexa; yawa xua penaitapeiia-xei- 
naenexa matacabin, yawa wei, yawa xua awubo, yawa xua 
pexena matacabin xua peaiiacui matacabin", jei. Daxota daxita 
baraxuan bara exana. 

16 Nacom xometo aiiatobe exana poto peitiyotsinexa nacua. 
Poto pinto, barapoto poto pentha exana mataqueitha. Poto 
tsiquitoyo tsecae, barapoto poto pentha exana merawi. Bara 
yawa exana opitei. 17-18 Nacom duba peitabocotha xua peyo- 
noyoneiwan xua pentha peexaneicaenexa tsane ira, matacabi- 
tha yawa merawitha. Nacom tsana exana xua peitaquireiwa 
yawa xua pentha. Nacom tane xua bara baraxuan wunae. 
19 Poxonae Nacom nacobeweta barapo coyenein, barapo ma- 
tacabi Nacom wun duta: "Cuatro", jei. 

20 Equecha Nacom namchi: "Barabu jinompare daxita mene- 
piwan. Yawano barabu jinompare pepupunaewan poxi ira ma- 
tatsun pupunadubenanaebiya", jei. Daxota daxita baraxuan 
exana. 21 Nacom daxita menepiwan exana xua xuan jinompa 
pin mar mentha xua xuan bichocono piiion. Matautano exanano 
pocotsiwan xua irapocotsi meneintha jinompa. Matautano exa- 
nano daxita peyapupunaewi. Nacom daxita baxuan tane xua 
bara wunae. 22 Bapoxonae Nacom weyataeya yabara paeba 
daxita duwei xua exana. Barapo duweimonaetha jeye: "Barabu 
panaita-pexuitaponde meneintha xua daxita mar meneintha 
wunca naexande. Yawano barabu peyapupunaewi nawire bara- 
po cae pin nacuathe", jei. 23Poxonae Nacom nacobeweta bara- 
po coyenein, barapo matacabi Nacom wun duta: "Cinco", jei. 

24Equecha Nacom namchi: "Barabu barapo irathe naexan- 
de daxitan duwei, camatsawanno, yawano xua poxi jiwi itaco- 
xone exana, yawano barabu naexande daxita unupiwi xua 
xuan ayei, yawano barabu naexande poxi xua iratha petompa- 
cuetontha pebobenaponaewi", jei. Daxota daxita baraxuan 
bara exana. 25 Nacom daxita baraxuan foroba. Bapoxonae 
Nacom tane xua daxita baraxuan bara wunae. 

26Equecha Nacom namchi: "Nama anoxuae jiton exa- 
naenchi xua pebin. Bapon naca cui coyene jupaena. Bapon 
canamataxeinaena duwei, camatsawanno, poxi xua menepiwi, 
peyapupunaewino, yawano xua poxi jiwi itacoxone exana, 
yawa unupiwi xua xuan ayei, yawa poxi xua iratha petompa- 
cuetontha pebobenaponaewi", jei. 

27 Poxonae Nacom exana pebin, 
be Nacom cui coyene jupatsi. 
Nacom exana pebin, petsiriwano. 

28 Yawa Nacom weyataeya yabara paeba 
ponbetha xua peforotsixae. 

Nacom namchi: 

"Barabu pexui paxexeinaponde. 

Pinmonae panaexanaponde. 

Pentacaponaewi panaexanapondeno 

barapo irathe. 

Yawa duwei menepiwi pacanamataxeinapondeno. 



Genesis 1, 2 4 

peyapupunaewino, 

yawano daxita poxi iratha 

petompacuetontha pebobenaponaewi", jei. 
29Bapoxonae Nacom namchi: "Incane pataema. Paca catsi- 
batsi daxita pepaboton xua nacoita pexu, yawano daxita unbo- 
ton, naenno xua xuan nacoita pethei. Daxita baxuan paiia 
nenabaneibiwa tsane. 30 Ichitha daxita bapoxi, poxi unupixi xua 
xuan ayei yawano poxi iratha petompacuetontha pebobenapo- 
naewi yawano peyapupunaewi, daxita bapoxi xua xuan xuwa 
tsijain exanan xua pexaenexa", jei Nacom. Daxota daxita bara- 
xuan bara exana. 31 Bapoxonae Nacom tane xua daxita pocotsi- 
wan bapon exana bara wunae. Poxonae Nacom nacobeweta 
barapo coyene, barapo matacabi Nacom wun duta: "Seis", jei. 

2iPeitabocon yawa ira yawa xuano daxita xua bayatha 
Nacom foroba daxita baxuan naopicopatsiya weta. 2 Na- 
com daxita weta xua exana daxitan. Daxota poxonae matacabi 
jopa, pomatacabi Nacom wun duta: "Siete", jei, barapo mata- 
cabitha Nacom opiducuaeya copataba yawa eca. 3 Bapoxonae 
Nacom weyataeya yabara paeba barapo matacabi. Nacom 
barapo matacabi wun duta: "Apara pentaquei-seicae matacabi, 
pomatacabi pepa pexeiia tantacabi", jei. Barapo mataqueitha 
Nacom eca pewetsixae xua pocotsiwa foroba. 

Meje poxonae pebin pabitha pona Eden nacuatha 

4-5 Barapo diwesi podiwesi xua poxonae Nacom forota pei- 
taboco yawa xua poxonae ira. Poxonae Nacom pon pecanama- 
ta-xeinaenxae exana peitaboco yawa irano, caena bayatha 
cataunxuae naen aibi, yawa naepanaewan aibi. Baxuan aibi 
tsipei cataunxuae Nacom pon pecanamata-xeinaenxae jopa 
exanaeyo ema xua ira nexa. Yawano jopa exanaeyo jiton xua 
penacuichiwa tsane xua peubiwa tsane. 6Dachitha ira susuna 
exana pomeraxi ira wetsina pichapa xua petsuxu. 

^Nexata Nacom pon pecanamata-xeinaenxae exana pebin 
xua tsorobo weya. Nacom ponxo ofutaba pebin xua peasuwa 
cana exana. Daxota pebin asu popona, pon Adan. [Hebreo 
jumetha pojume: "Adan", jei tsiwiyo jume jupa pojume: "Ada- 
ma", jei xua: "Tsorobo", jei.] 

8 Bapoxonae Nacom pon pecanamata-xeinaenxae exana xua 
pexeiia pabi xua boca Eden iratha, poira eca pocotsiwa xua 

ichaxota xometo wecoina. Barapo pabitha Nacom pebin cuara- 
nota, popebin Nacom exana. 9Baxota daxita carepaya Nacom 
naen xuwa exana, ponaen pexena naen, ponaen pethei nacoita 
xua penabanaewa tsane. Pabi muxtibura beya icha nae Nacom 
exana xua barapo nae xeina pethei, popethei xua jiwi antabuya- 
pusu exanatsi, popeantabuyapusuwa ataya tsiteca xua icha xane 
barapo pethei. Yawa Nacom exana icha naeno, ponae jiwi 
yaputane exanchi xua pocoyene icha wunae, yawano pocoyene 
icha jopa wunaeyo xua poxonae icha xane barapo pethei. 

10 Eden ira dena mene naexanadena xua daxita pabi atatsi- 
ca exanadena. Bapoxonae icha muxunene beya xua poxonae 
Eden ira wemene paneparena cuatro pomenebe naexana. 
11 Barapo cuatro pomenebe cae mene pewun Pison. Barapo 
mene taju ana menein epaton exana xua mene jejeyowapona 
xua daxita Havila nacuatha ichaxota oronain matawun bobena 
iratha xua xuan daedaena xua pexeiiawan nawita. 12 Barapo 
oronain matawun bichocono aiia matoma. Barichi baxota xei- 
na xua pexeiianain xua naenain xua ana matoman. Barichi 
baxota xeina xua pexena iboton, poiboton onice ibo matawun. 

13 Icha mene pewun Guijon xua barapo mene matawacacha 
eecapona Cus nacuatha. 14 Icha mene pewun Tigris xua barapo 
mene daxita matawacacha eecapona Asiria nacuatha ichaxota 
pocotsiwa xometo wecoina. Yawano icha meneno pewun Eu- 
f rates. 

15 Nacom, pon pecanamata-xeinaenxae, cuaranota pebin 
pabitha, popabi Eden nacuatha eca, xua bapon peubinexa yawa 
xua bapon peyapu-capoponaenexa. 16 Nacom barai bapontha: 
"Bara caitacupa xua pethei nexaewa xua xuwa barapo pabitha 
xua daxitan. i^Saya mesha jopa thei xaende ponae jiwi yapu- 
tane exanchi xua pocoyene icha wunae, xuano xua icha jopa 
wunaeyo icha xane barapo pethei. Barapocotsi nae jopa thei 
xaende. Icha thei xaename barapo nae, bara tupaename". 

Meje poxonae Nacom petsiriwa taexana pebin 

18 Nacom, pon pecanamata-xeinaenxae, nexata nantanaxei- 
na, jeye: "Baxua jopa wunaeyo xua pebin compa pepoponae- 
wa. Methaunxuae ichun exanaen xua bapon peyantsinexatsi 
yawa peyawenaenexatsi", jei. 19 Nacom, pon pecanamata-xei- 
naenxae, tsorobon exana daxita duwei xua unupiwi yawa 

peyapupunaewi. Nexata daxita bapoxi Nacom capona pebintha 
yawa xua pebin pentawnn-dubinexa daxita barapoxi. Daxota 
daxita barapoxi tsitecaeya wnn dubena. 20Pebin daxita ira- 
xuan wtin duba xua poxi jiwi itacoxone exana yawa daxita 
pepupunaewan, yawano daxita unupiwi. Ichitha barapo duwei 
jiwana barapo pebin jopa xeinaeyo xua pon peyantsiwatsi, pon 
peyawenaenexatsi xua bapon nantawenona. 

21 Nexata Nacom, pon pecanamata-xeinaenxae, itamaipana 
exana, pebin bichocono itamaipana exanatsi. Poxonae bapon 
maituncua Nacom peyene yene wejonta, equecha yenewi aca- 
taba. 22 Nacom, pon pecanamata-xeinaenxae, barapo peyene 
weya exana petsiriwa. Nacom tsita itapeiia xeina bapowa 
pebintha. 23Poxonae pebin, pon pemaituncuaexae, poxonae 
taeba petsiriwa, bapon namchi, jeye: 

"iApara barapowa xaniwacha tawito weya pichapa! 

iYawa bara xaniwacha tapiwa weya pichapa! 

Bapowa wun dutan: 'Petsiriwa', baran 

tsipei Nacom neyene wejonta", jei pebin. 
[Hebreo jumetha pojume petsiriwa xua: "Isha", jei, tsiwiyo 
jume jupa xua: "Ish", jei pojume: "Pebin", jei.] 

24Poxoru baponbe, ponbe xua Nacom copiya exanabe, 
baponbe Nacom cana exanabe xua be caen penaexanaexaebe 
daxota ba pebiwi paxa jiwi wepu natsaba, pia piowaxi baru 
jijinaetsi. Jiwi ba exana baxua xua pebiwi pisheuri jiwi be cae 
jiwi penaexanaewa tsane. 25 Bara bequein pebin piowabe ya- 
putanebe xua jumasainabe, ichitha jopa tsaqueinaeyo xua aura 
xua pejumasainaexaebe. 

Meje poxonae pebin jumefeba Nacomtha 

31 Jomo^ yaputane xua pemuxujaiiabiwa beyacancha icha 
duwei xua poxi Nacom forota, pon pecanamata-xeinaen- 
xae. Jomo barai, yabuyo barachi, jeye: 

— dBaraxua Nacom paca tsipaebabe xua bepa pinae irapo- 
naen jopa pathei xaembe tsanebe xua ponaen barapo pabitha 
xuwa? jei jomo. 

2 Petsiriwa jumenota, jomo jumenotatsi, jeye: 

^3.1 Caurimonae pia pentacaponaen tatsi pon Satanas, bapon canaiita jomo tsipei 
bapon jomo, pon bichocono peyaputaen. 



7 Genesis 3 

^Pana itacupabe xua paxanbe pethei daxita naexitha xua 
pabitha xuwa. 3Mesha jopa pana itacupaeyobe xua pata-thei- 
xaewabe ponae pabi tututha uncua. Pana netsipaebabe Nacom 
xua bepa pinae jopa pathei xaen chanebe barapo nae. Yawa 
bepa pinae jopa pathei jayabin chanebe. Icha bepa pinae pathei 
xaen bepa pinae pawerapaen. 

4 Jomo jume barai petsiriwatha: 

— Apara jopa xaniyeyo. Jopa apara patupaembe tsane. 5Na- 
com beta yaputane xua poxonae barapo nae pathei xaenamebe 
bapoxonae paxeinaenamebe peyaputae coyene, paiia neyapu- 
taenexa tsanebe pocotsiwa xua wunae yawa pocotsiwa xua abe. 
Poxoru bapoxonae be Nacom pacui jupaenamebe, jei jomo. 

6Petsiriwa yaputane xua barapo nae pethei wunae nawita 
yawa bexaena xua peyaputaenexa tsanebe pocotsiwa xua wu- 
nae, yawa pocotsiwa xua abe. Bapoxonae thei ucuta yawa thei 
xane. Yawa pia pebin cata, iru bapon thei xaexuba. 7 Bapoxo- 
nae beya natsaqueinabe xua aura xua tamasauncuabe. Nexata 
ponae pewun higueranae, barapo nae axu xuxucabe, baxota 
naacatabe. 

8 Pebin iru petsiriwa jumetanebe xua Nacom pona pabitha 
quiripitha poxonae jowijowi xeica. Bapoxonae naentha cui- 
taya nantsiyatecabe pabitha. Nacom cuitaya nantsiyatecatsibe. 
9Ichitha Nacom, pon pecanamata-xeinaenxae wawai, pebin 
wabatsi, jeye: 

— dincane? <LExota ecame? jei Nacom. 

10 Pebin jumenota, Nacom jumenotatsi, jeye: 

— Cajumetanchi xua pabitha poname. Junuwan daxota ca- 
cuitaya nantsiyatecatsi yaitama tamasainan, jei pebin. 

11 Nacom biataeya jume barai: 

— <L Jintam camuxutsipaeba xua pinae tamasainame? Paya- 
putanemebe xua patamasainamebe apara poxoru pathei xane- 
mebe pothei bequein yabara paca tsipaebatsibeba bayatha, jei 
Nacom. 

12 Pebin jumenota: 

— Petsiriwa, powa inta exaname xua tana-neyantsinexa, 
bapowa necata barapo naetheito. Bapoxonae thei xan, jei 
pebin. 

13 Nexata Nacom pon pecanamata-xeinaenxae petsiriwa 

yanabatsi, jeye: 

— lEta xua metha baxua exaname? jei Nacom. Barapowa 
Nacom jumenotatsi, jeye: 

— Jomo nemuxujanaba, daxota naetheito xaexuban, jei. 
i4Nexata Nacom, pon pecanamata-xeinaenxae, jomo ba- 
rachi: 

— Xua baxua neexanaexae, xam mesha 
daxita duweitha jopa wepu xaexaenaequeibim tsane, 
xua cata ayapube exanatsi. Anoxuae yawa 
xua ataya tsaneno saya iratha najonacaponaename. 
Matautano saya tsorobo xaename. 
15 Exanaen xua xam Satanas, ponxaem jomom, 
iru yabuyo paiia nenaitafaetabiwambe tsane. 
Barichi tsane jiiia nemomoxi susato jiwi, 
iru barapowa pia pemomoxi susato jiwi tatsi, 
penaitafaetabi jiwi tsane. 
Barapowa pia pemomoxi susato jitonjiwana tatsi 

caamanayabina. 
Yawa xam jujutsiname xua bapon 
jopa peexanaenexa baxua, jei Nacom. 
i6Petsiriwa barachi: 

— Bichocono atene caexanaenchi 
poxonae pexui capoponeibiname, 
yawa poxonae cata naexaneibina. 
Jinsheuri cuicuineibiname neperu-jiwichipaexae. 
Bapon pia peitorobi coyenewatha 
cacanamataxeinaena, jei Nacom. 
l7Pebin barachi: — Poxoru nejume-naitomatsiya-exanae- 
xae, pocotsiwa xua bapowa caitoroba, xua daumetha barapo 
naethei xaneme, xua bayatha cabarachi: 'Jopa bewa xaem 
barapo naetheito', jan, 

anoxuae exanaen xua ira nama 
jopa pexaexaenacaewa tsane, 
abe paiia neexanaexaebe. 
Nexata saya pexaewa 

jopa juniya nenaupain-nacuiteibinexa tsane, 
daxita matacabi poxonae poponeibiname. 
18 Ira cata mata sojei tsane, 
yawa cata ayabo tsane. 
Yawa nexata xaibiname u unu pipexaewa. 

19 Bichocono nacuiteibiname, 

yawa najanchiya exaneibiname bey a 

poxonae daxota pexaewa nexeineibiwa tsane, 

xua nexaibiwa tsane. 

Barapo coyenetha poponeibiname 

beya poxonae camuthtitsina. 

Tsipei bayatha tsorobo weya caexanatsi, 

daxota equecha caewa tsorobo naexanaename 

poxonae ttipaename, jei Nacom. 
20Pebin piowa wnn duta pewiin Eva. Barapowa be coxiwa 
cana mata canaexana daxita jiwi xua asti jinompa xua barapo 
cae pin nacuathe. [Hebreo jumetha powun: "Eva", jei tsiwiyo 
jume jupa pojume: "Asu", jei.] 

21 Nacom pon pecanamata-xeinaenxae exana paparuwa 
xua duwei peboco, xua pebin iru yabuyo penaacatsiwabe. 
22 Equecha Nacom pon pecanamata-xeinaen namchi: 



Genesis 3 10 

— ^Anoxuae pebin naca tsita naituta xua pon be waxanchi 
jiwanatsi poxoru anoxuae bapon yaputane xua wiinae yawa 
xua abe, icha waxanchi ichichi xua nantaxeinatsi. Nexata jopa 
copatsin tsane xua bapon xaena ponaethei jiwi antabuyapusu- 
wa exanchi, xua ponaethei jiwi ayapusuya jinompa exanchi 
xua ataya tsitecaeya, jei Nacom. 

23Daxota Nacom pon pecanamata-xeinaen itaweta barapo 
pebin pexeiia pabi weya, popabi Nacom exana Eden iratha. 
Nacom itoroba xua bapon daunweya penacuichinexa tsorobo- 
tha xua pabitha poxoru bayatha Nacom pebin forota tsorobo 
weya. 24 Nacom itaweta pebin pexeiia pabi weya. Bapoxonae 
pabi pemuxeburutha, pocotsiwa ichaxota xometo wecoina, 
barawetsina Nacom itoroba querubines matawunmonae, po- 
querubines barapo nae yacancha matawacacha umena. Yawa 
Nacom noba xua jerajerei chuncuae xua be cusi pejumope xua 
cocha nayerababa xua ichamonae jopa pepatsinexa tsane icha- 
xota nae uncua ponaethei jiwi antabuyapusuya jinompa exa- 
natsi xua ataya tsiteca xua icha xaiba. 



